NaiveNeuron/SloPal huggingface dataset:
Vaľová, Jana, poslankyňa NR SR (2015-05-13):
Ďakujem veľmi pekne. Ja to poviem jednoducho, ako prebieha ten proces, pretože som primátorka mesta. Prebieha tak, že si podajú tí uchádzači žiadosť, otvorí obálky školská rada, ktorá sa skladá z rodičov viac-menej, zo zamestnancov. Ja sa vás pýtam, ktorý rodič, ktorý zamestnanec, ktorý je zamestnaný u zriaďovateľa, u riaditeľa, si dovolí povedať, že toho-ktorého riaditeľa nebude voliť, aká tam je objektivita? Zriaďovateľ alebo starosta, primátor alebo mesto má jedného poslanca maximálne, ktorý sa k tomu môže vyjadriť. Ďalšia vec. Spýtam sa, kto je zodpovedný za rozpočet v meste? Veď tá škola disponuje obrovským rozpočtom. Školská rada alebo zriaďovateľ školy je zodpovedný za ten rozpočet, ako sa čerpá? V momente, ak nemáte financie, musí mesto dofinancovať dané školy. Veď tak sa to bežne deje. Taký zriaďovateľ ani nemôže povedať alebo vôbec dať nejakú výčitku danému riaditeľovi, ktorého zvolí školská rada. A on ho musí automaticky akceptovať. A ďalšia vec, ktorú chcem povedať. Jednoducho ja som mala x prípadov, mne občania píšu. „Vážená pani primátorka, váš riaditeľ, vtedy a vtedy sme ho videli, dajme tomu, bol v podnapitom stave,“ tak píšu. A ak ho náhodou neprichytíte v ten deň, že v škole nebol, alebo pri tom, že robí zlý morálny profil, povedzte mi, čo môže urobiť ten zriaďovateľ. Ak to nie je v pracovnom čase, ako môže niečo robiť? Ten riaditeľ sa usmeje a povie: „Mňa volí školská rada.“ A občania píšu primátorovi, píšu na zastupiteľstvo, ktoré je absolútne v tomto prípade nemohúcne. Tak nehovorme, že tu ideme posilňovať kompetencie. My ich tu ideme vyrovnať, lebo o všetkom rozhoduje školská rada, kde sú naozaj zamestnanci, ktorí nepôjdu proti svojmu riaditeľovi. Čiže povedzme, že ideme to vyrovnať momentálne. Čiže aj zriaďovateľ školy bude mať slovo, aj školská rada bude mať slovo. A takýmto spôsobom momentálne vyrovnáme situáciu, ktorá v dnešnom školstve existuje, a toho, kto nesie za to reálnu zodpovednosť.
Dostál, Ondrej, poslanec NR SR (2024-01-16):
Ďakujem. Pán poslanec Sedlák, no bolo tam teraz menej chýb, ale nejaké tam, nejaké tam ešte boli. V bode 2 ste miesto slova nahrádzajú prečítali nahradzujú. A v bode 3 ste vynechali slová „sa slová“. Čiže, čiže písomné vyhotovenie nezodpovedá ústnemu, tak nechám, nechám teda na predsedajúceho, aby posúdil, že či sú to tak závažné odchýlky, alebo to potom vyrieši nejaké to, nejaké to usmernenie, ale, ale naozaj tieto dve chyby som si tam všimol. A chcem sa ale teraz spýtať, že ako je možné, že keď som upozornil na to, že písomné vyhotovenie ústneho, pozmeňujúceho návrhu, nezodpovedá jeho ústnemu predneseniu v rozprave k tomuto návrhu zákona, tak ste to vyriešili tak, že opäť bola otvorená rozprava v druhom čítaní a opäť bol ten pozmeňujúci návrh prečítaný, hoci ani tie veci, na ktoré som upozorňoval, neboli nejaké zásadné veci, to boli len chyby, chyby, ktoré sa stanú pri čítaní, podobne ako sa stalo pánovi poslancovi Galkovi napríklad, keď čítal ten svoj pozmeňovák. A v prípade iného návrhu zákona, toho vetovaného kompetenčného zákona, na ten istý návrh, ktorý som dal, ale upozornenie, že nezodpovedá ústna a písomná forma pozmeňujúceho návrhu, no tak to koalícia vyriešila tak, že jednoducho si odhlasovala, že bude hlasovať o tom pozmeňujúcom návrhu, aj keď nebol prečítaný v identickej forme, ako, ako bol, ako bol napísaný. Takže toto mi celkom nie je jasné, ten dvojitý prístup, nie len voči koalícii aj opozícii, ale aj voči upozorneniam. (Potlesk.)
Danko, Andrej, podpredseda NR SR (2023-11-16):
No a teraz k téme, pán Matovič, lebo vás môžem v zmysle rokovacieho poriadku upozorniť na porušovanie poriadku a asi aj to čakáte, však?
Glváč, Martin, podpredseda NR SR (2017-04-06):
Ďakujem za uvedenie správy, zaujmite miesto pre navrhovateľov a súčasne vás žiadam, aby ste plnili úlohu aj spravodajcu. Ďalej pokračujeme správou Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2016. Správa má parlamentnú tlač 415. Dávam teraz slovo predsedovi tohto výboru poslancovi Gáborovi Grendelovi, aby správu uviedol. Nech sa páči. (Rokovanie o správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2016 , tlač 415.)
Laurenčík, Milan, podpredseda NR SR (2021-05-12):
Žiada si vyjadriť stanovisko pani spravodajkyňa? Chcem vás poprosiť, keby ste oznámila, kedy sa bude o tomto návrhu hlasovať.
Glváč, Martin, podpredseda NR SR (2017-09-14):
To znamená, trváte na...
Figeľ, Ján, podpredseda NR SR (2014-05-28):
Týmto vyhlasujem rozpravu za skončenú. Ó, pardon, pardon, to boli len písomne prihlásení. Takže, nech sa páči, kto sa hlási do rozpravy ústne? Sú takí dvaja kolegovia, Alojz Hlina a Igor Hraško. Uzatváram možnosť prihlásiť sa. Nech sa páči, prvým je Alojz Hlina.
Kuriak, Milan, poslanec NR SR (2021-10-05):
Ďakujem za slovo. Kolegyňa Lucia, v rozprave si mala pravdu, že niektorí strácajú nervy. Aj kolegyňa Janka Bittó Cigániková bola nesvoja, sedela ako na ihlách, dúfajúc, že jej to aj tentokrát výnde, aby sa naďalej potraty bez ujmy vykonávali, bola nesvoja, nervózna, lebo ani o krôčik nemá záujem skutočne pomôcť ženám a znížiť počet nešťastných žien, ktoré pod tlakom z nerozvážnosti podstúpili potrat. Sú iné možnosti okrem potratu, ako pomôcť ženám – budúcim matkám. V tomto návrhu zákona sú konkrétne pomoci spomenuté a nie je ich málo. Nepochopím, ako si niektorí aj naďalej živia tému o zákazoch a obmedzeniach. Tu sa nič nezakazuje ani nikto sa neobmedzuje. V tomto návrhu sa hľadajú riešenia, ako pomôcť ženám správne rozhodnúť sa v tak v ťažkej a dôležitej životnej situácii, a zvýšiť šancu, ako darovať život počatému dieťaťu a nepodstúpiť potrat, lebo rozhodnutie zabiť dieťa je nezvrátiteľné a nemenné a spôsobuje veľa bolesti a trápenia. Na tému potratu sa vyjadril jasne aj pápež František, po odchode zo Slovenska povedal, že potrat je vražda a manželstvo je zväzkom len medzi mužom a ženou. Ďakujem.
Ďurica, Ondrej, poslanec NR SR (2021-06-23):
Ďakujem za slovo. Ja chcem len poďakovať kolegovi Sujovi za to, že veľmi pozorne a detailne vníma podnety a postrehy ľudí, ktorí v tejto oblasti pracujú, ktorí sa v teréne a v praxi každodenne stretávajú s týmito záležitosťami. Rovnako tak verím, že pán Vetrák bude naklonený k tomu, aby sa o týchto veciach ešte diskutovalo, aby sa to, aby sa to jednoducho vylepšilo tak, aby to bolo pre prospech občanov. Takže v tomto len chcem poďakovať kolegovi Sujovi, že sa veľmi dobre pripravil na túto tému a že teda tlmočil nie svoje názory alebo svoje postoje, pretože, tak ako povedal, nie je odborníkom v tejto oblasti, ale má okolo seba ľudí, ktorí v tejto oblasti pracujú, ktorí naozaj vedia zhodnotiť, čo prinesie nejaké výsledky alebo očakávaný stav, pretože je jasné, že v tejto téme boli v minulosti veľké problémy a ľudia skutočne ťahali za kratší koniec. Takže ďakujem.
M. Sabolová, poslankyňa: (2008-02-12):
Ale vaša poznámka vždy, keď hovoríme o rokovacom poriadku, pán predseda, je akási výčitka opozícii. My sme vám naše stanovisko veľmi jednoznačne povedali, že spojiť komisiu pre ústavu, novelizáciu ústavy, a novelizáciu rokovacieho poriadku je zlá vec. Ak urobíte samostatnú komisiu pre rokovací poriadok a ideme sa pozrieť na rokovací poriadok, poďme rokovať. Ale sám mi neviete povedať, prečo chcete novelizáciu ústavy. A dodnes vidíte, že tá komisia hapruje a vôbec je nefunkčná, čiže je zbytočná. A tretia moja poznámka ešte je, že stále sa tu niekto naťahuje a chce konflikt. Tu nikto konflikt nechce, len vy, pán predseda parlamentu, pán podpredseda parlamentu, nás stále ako keby ste chceli poúčať v škole, lebo len vy máte patent na to, ako sa vykladá rokovací poriadok, a stále nás len chcete poúčať. Berte nás ako partnerov, vieme sa dohodnúť, vždy vieme rokovať a vieme využiť ten rokovací poriadok tak, ako sa v skutočnosti dá aj využiť a používať. Čiže, hovorím, moja hlavná poznámka je tá, že môže a Národná rada musí mať tú možnosť, lebo je orgán, ktorému sa vláda zodpovedá. A preto by nemala mať povinnosť okolo toho, čo si vláda zmyslí dnes alebo zajtra, pretože Národná rada musí mať tú možnosť.
Saloň, Marián, poslanec NR SR (2021-05-10):
Pani ministerka, je mi vás ľudsky úprimne ľúto, lebo presne to, čo povedal teraz kolega predo mnou, ako keby vedel to, čo idem povedať ja. Šesť koaličných poslancov, sedemnásť opozičných poslancov, ani jeden člen vlády, taká bola štatistika počas vášho vystúpenia v rozprave. Ľudsky mi je vás ľúto preto, že by som sa cítil asi trápne, ak by som videl okolo seba takúto podporu. A, pani ministerka, je mi vás ľudsky ľúto aj preto, že – opäť to, čo kolegovia aj spomínali – mňa rodičia učili slušnosti a vážiť si ľudí a správať sa k nim slušne. Tak zase arogantné, chladnokrvné, cynické vystúpenie bez akejkoľvek pokory sa nedá ani okomentovať, lebo, lebo človek si má vážiť tých druhých. Všetkých tých, čo ste vymenovali, to neni vaša zásluha, všetkých tých, čo ste vymenovali, nech o nich rozhodne spravodlivý súd, nie vy, pani ministerka spravodlivosti, lebo to neni ani vaša zásluha, ani moja zásluha, ani nikoho z nás, čo tu sedíme, ak, tak si robia orgány činné v trestnom konaní svoju robotu. Pani ministerka, keď tu hovoríte o nominantoch strany SMER vo vláde, v roku 2016 ste v tej vláde spolu so mnou sedeli aj vy, takže hovorte potom aj o svojej spoluzodpovednosti. A je mi vás, pani ministerka, fakt ľudský ľúto.
Glváč, Martin, podpredseda NR SR (2018-09-20):
Pán poslanec Soboňa, k predrečníkovi. Ďakujem.
Zmajkovičová, Renáta, podpredsedníčka NR SR (2013-06-26):
Ďakujem, pán spravodajca. Prerušujem rokovanie o tomto bode programu. Kolegyne, kolegovia, mali by sme pokračovať druhým čítaním o návrhu poslanca Jaroslava Bašku, Petra Šucu, Milana Panáčka na vydanie zákona, ktorým sa mení a dopĺňa zákon číslo 8/2009 Z. z., zákon o cestnej premávke, ale keďže nie je tu spravodajca z brannobezpečnostného výboru a podľa informácie, že brannobezpečnostný výbor stále zasadá, pýtam sa, či je všeobecný súhlas, aby sme pokračovali prvým čítaním návrhu poslancov Jany Laššákovej, Renáty Zmajkovičovej a Miroslava Číža, Stanislava Kubánka, Tibora Glendu, ktorým, na vydanie zákona, ktorým sa mení a dopĺňa zákon o rokovacom poriadku. Je všeobecný súhlas? (Súhlasná reakcia pléna.) Ďakujem pekne. Takže ideme. Znovu zopakujem. Prvé čítanie o návrhu poslancov Jany Laššákovej, Renáty Zmajkovičovej, Miroslava Číža, Stanislava Kubánka, Tibora Glendu na vydanie zákona, ktorým sa mení a dopĺňa zákon Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona je uverejnený pod tlačou 559. Návrh na jeho pridelenie na prerokovanie výborom je v rozhodnutí číslo 536. 	Dávam slovo podpredsedníčke Národnej rady Jane Laššákovej, aby návrh zákona uviedla. Nech sa páči, pani podpredsedníčka. (Rokovanie o návrhu poslancov Národnej rady Slovenskej republiky Jany Laššákovej, Renáty Zmajkovičovej, Miroslava Číža, Stanislava Kubánku a Tibora Glendu na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 559.)
Hlina, Alojz, poslanec NR SR (2015-02-18):
Ďakujem pekne. No čo povedať ešte? Mne by bolo ľúto, keby, a špeciálne s pánom Mikloškom, že, prepáčte, ale naozaj mám určitú obavu, lebo aj to, ako to bolo uvedené, že po dohode s poslancom SMER-u pánom Martvoňom navrhujú minútu ticha. Naozaj proste pre určitú dôstojnosť toho aktu, hej, že možno bude jednoduchšie to, nech to prejde poslaneckým grémiom, tam sa zváži, zvážia tie okolnosti, lebo my naozaj nevieme, kedy koho srdce zabolí za kým, a prípadne dá a potom vy sa vystavujete tomu jak kolega Hraško. Začal spievať hymnu, no nepostavte sa, hej, že to je proste, naozaj mimoriadne veci sa proste takto nerobia. No to som si dovolil navrhnúť, ako možno som to nemal hovoriť za mikrofónom, mohol som to tak decentne povedať, ale diskrétne teda. Ale tak som to už povedal, už to tak sedí a bol by som rád, keby sa to riešilo, lebo mám obavu, že niekomu sa to zapáči. Prosím vás, a k tomu celému, celé to je na tom postavené, že čomu ste ochotní uveriť. Čomu ste ochotní uveriť?! Proste ste ochotní uveriť súboru náhod, ktoré sú v zmysle teórie pravdepodobnosti nepravdepodobné, že môžu takto nastať. Ja neviem, jak to jednoduchšie povedať. Súbor tých náhod je tak nevysvetliteľný, že to sú aktá X so všetkým dokopy, čo existuje. A vy ste, žiaľ, pripravení tomu uveriť, ste pripravení za to zahlasovať. Ja viem, že pud sebazáchovy je silný, voľby sa blížia a neviem čo, človek má nejaké projekty rozbabrané, ale niekedy je, moc je veľa a naozaj tak možno pre tú ochranu tej krajiny. Pán Kondrót, otázka nestojí, že poďme si sadnúť potom, keď prehráme. Viete, treba jasný signál vyslať teraz, že niekoho budeme sakramentsky naháňať, ak prehráme. To je dôležité, tak to treba povedať.
Osuský, Peter, poslanec NR SR (2019-06-25):
Ďakujem pekne. Kolega Dostál povedal mnohé z toho, čo som povedať chcel. Kolegyňa Grausová, ten váš vymaľovaný tristný obraz slovenského jazyka je tu skutočne napriek mečiarovsko-
-slotovsko-ľuptákovskému zákonu, ktorý chráni ten jazyk. Vy hovoríte, akí sú žiaci teda ohlúpnutí, akí, sa nevedia vyjadriť. No, nechcem byť zlý, ale treba povedať, že veľmi dlho je ministerstvo školstva, pokiaľ moja pamäť siaha, v rukách vlastencov. Pravda, tí vlastenci sú vaši konkurenti, je to SNS v tejto veci, ale ani ja by som, hoci veľmi kriticky k pani ministerke Slavkovskej či ministrovi Mikolajovi, alebo Plavčanovi, alebo Lubyovej, nechcel podsunúť im, hoci to bolo ich ministerstvo a ich rezort, že sú za to zodpovední. Vy, samozrejme, s prehľadom dokážete podsunúť nám, že stojíme za rozvratom. Ale presne ako povedal kolega Dostál, český jazyk nie je štátny, nemá žiadne také práva, ako má ten náš podľa zákona, ktorý mierne upravujeme tam, kde je buď nezmyselný, alebo nevymáhateľný, alebo deklaratívny. A napriek tomu nemám pocit, že česká kultúra, česká literatúra trpí a Česko je na pokraji zrútenia národného. A ak tu zaznelo z pléna, koľko Nemcov vysťahovali, no my sme tiež vysťahovali nejakých Maďarov a nejakí ostali, ale, znova, to neznamená, že by nám snáď kolegyňa Sárközy a kolega Bastrnák rozvrátili Slovensko. A nerozvrátil ho ani Sándor Márai. To znamená, že tento argument je mimo.
Kaliňák, Robert, podpredseda vlády a minister vnútra SR (2014-03-19):
Jedným slovom, ďakujem pekne obom pánom poslancom za príspevky. Ako to už býva, zákon vždy prichádza do parlamentu ako návrh, a preto určite všetky relevantné návrhy, ktoré prídu, môžme o nich diskutovať a keď sa na nich dohodneme, aj zapracovať do návrhu. V každom prípade, keďže tento návrh zákona sa naozaj osobitne, je taký netypický v tom, že jeho vykonávateľom nie je štát, ale vlastne tam priamo dochádza k nejakým otázkam súvisiacim práve s tretím sektorom, navrhol by som ešte drobnú diskusiu pred druhým kolom aj s tretím sektorom alebo so splnomocnencom vlády pre tretí sektor. A potom vlastne by sme mohli už takto dočistené návrhy v druhom kole, či už vo výboroch, alebo v pléne, samozrejme, zapracovať do znenia zákona. Ďakujem. Ďakujem za vecnú diskusiu.
Laurenčík, Milan, podpredseda NR SR (2021-02-26):
Ďakujem. Chce sa vyjadriť k rozprave pani spravodajkyňa? Pani spravodajkyňa nie. Prerušujem rokovanie o tomto bode programu a vyhlasujem prestávku do hlasovania, ktoré začne o 11.00. (Prestávka.) (Po prestávke.)
B. Bugár, podpredseda NR SR: (2005-01-20):
(Hlasovanie.) Prítomných 128 poslancov, za 115, proti 2, zdržali sa 10, nehlasoval 1. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči výbory a lehoty. V. Ondrejka, poslanec: Pán predsedajúci, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady, Výboru Národnej rady pre obranu a bezpečnosť, Výboru Národnej rady pre ľudské práva, národnosti a postavenie žien. Ďalej aby za gestorský výbor určila hlasovaní Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 10. marca 2005 a v gestorskom výbore do 11. marca 2005.
P. Hrušovský: (2002-11-14):
Nech sa páči. M. Maxon, poslanec: Ďakujem pekne za slovo. Vážené dámy, vážení páni, ja som bol informovaný predsedom  jednej koaličnej politickej strany, že príslušný návrh zákona bude z rokovania stiahnutý  alebo nebude podporený. Neviem, prečo sa tak nestalo. Tento návrh podľa mňa nespĺňa  kritériá, aby mohol byť aplikovaný do právnej praxe v súvislosti so zákonom, ktorý prerokúvame.
Kuffa, Štefan, poslanec NR SR (2021-11-04):
... vášho klubu povedal, že ste užitoční idioti, vo vzťahu k Sulíkovi a SAS-ke. Povedal to tuná, povedal to Igor Matovič... (Neutíchajúci ruch v sále a prerušenie vystúpenia predsedajúcim.)
Danko, Andrej, predseda NR SR (2018-03-26):
Na vystúpenie pani poslankyne dve faktické. Uzatváram možnosť prihlásenia. Pán poslanec Mizík.
Kollár, Boris, poslanec NR SR (2017-05-10):
Ďakujem pekne. Pán kolega Mazurek, prečo zavádzate a klamete? Prečo vyvolávate dojem, že Slovensko a slovenské je len ĽSNS? Je to blud a klamstvo. Rovnako sa ohradzujem a nesúhlasím s vašou paušalizáciou, že celá opozícia je proti Matici a že tu chce túto Maticu zrušiť. My zo strany SME RODINA sme to nikdy, ale nikdy nepovedali. A nič také sme nevyriekli a Maticu zrušiť nechceme, tak buďte taký láskavý a nepaušalizujte! Tieto polopravdy šírite asi systematicky, lebo na vašich mítingoch sa často sťažujete, že ste v Národnej rade osirotení, osamotení, že nikto za vaše návrhy nezahlasuje. Tak vás chcem upozorniť, že naša strana za 70 % vašich návrhov hlasuje, tak buď šírite polopravdy, alebo systematicky si vymýšľate.
Vašečka, Richard, poslanec NR SR (2015-03-19):
Ďakujem. Pán predseda, ja chcem dať procedurálny návrh, aby sme teraz o tomto posledne prerokovanom zákone o jadrovej škode nehlasovali v tejto chvíli, pretože by to naozaj bolo také bezprecedentné. A navrhujem, aby sme o ňom hlasovali, keď bude prítomný minister hospodárstva, aby prípadne mohol otvoriť rozpravu, pretože ak budeme napríklad aj teraz hlasovať a v treťom čítaní sa niekto prihlási do rozpravy a povie nejakú námietku, môže nastať s tým problém. Čiže ešte raz zopakujem môj návrh, aby sme v tejto chvíli nehlasovali o tomto zákone. Ďakujem.
Huba, Mikuláš, poslanec NR SR (2013-02-07):
Ďakujem pekne za slovo. Pôvodne som v tejto rozprave ani nechcel vystúpiť už aj preto, lebo som na tému dlhodobej prítomnosti a pôsobenia rôznych goríl v našej spoločnosti veľa hovoril na tej predchádzajúcej rozprave alebo počas rozpravy pred pol rokom. Ale potom som si spomenul na citát z jedného článku zdanlivo na inú tému, ale naozaj len zdanlivo, a je to výrok, ktorý na mňa zapôsobil ako dosť vážne memento. Týka sa prípravy zimných olympijských hier v Soči a autorkou je Petra Procházková, redaktorka SME, a ten citát znie: „Ide o obrovské peniaze. Olympiáda je dieťaťom prezidenta Putina, ktorý ju štedro financuje, rozdáva najvýhodnejšie kontrakty priateľom svojich priateľov. Viditeľne do tejto skupiny vyvolených patria i niektorí bossovia postsovietskej mafie.“ Ďakujem.
Sárközy, Irén, poslankyňa NR SR (2019-05-13):
Ďakujem pekne. Vážený pán predsedajúci, prosím, aby ste dali hlasovať o tom, že Národná rada prerokuje vládny návrh zákona v druhom čítaní.
Počiatek, Ján, minister dopravy, výstavby a regionálneho rozvoja SR (2015-05-20):
Pán Hlina, vy ste fakt úžasný. Ja som nehovoril vôbec o autobusoch. (Reakcia z pléna.) No jasné, to je úplne to isté. Videli ste tú električku? A videli ste ten trolejbus? O akých klimatizáciách tu to hovoríte? My sme v rámci operačného programu Doprava vôbec neriešili žiadne mestské autobusy. To sa asi obráťte na mesto s touto pripomienkou. Čo sa týka pripomienky k filiálke, je teoretická možnosť, že filiálka sa bude dať obhájiť v Bruseli ako preplatiteľná, ale v prípade, že nebude navrhnutá tak megalomansky, ako to bolo za vašej vlády, že to bude v osemstometrovej dĺžke 60 metrov pod zemou a má to byť ešte napojené na tunel popod Dunaj. To je proste absolútne neobhájiteľné. Čiže ako PCH variant, možno nadzemná stanica, ako hlavný alebo sekundárny uzol pre Bratislavu, možno aj prefinancovateľné. Celkovo na všetky tie osobné pripomienky by som reagoval tak, že pre mňa je zásadné, že sme urobili všetko pre to, aby sa konkrétne v operačnom programe Doprava vyčerpali všetky prostriedky. Aj keď, keby ste pokračovali vy, ako som povedal, by ste nevyčerpali radovo 1,3 miliardy. My vyčerpáme celý operačný program a na zmysluplné projekty, aj keď sa vy niektoré z nich snažíte spochybňovať, ale nie je to vôbec tak. A keď ste hovorili o tom zásobníku, (povedané s úsmevom) keď ste hovorili o tom zásobníku, tak je na Slovensku ešte veľmi veľa potrieb, ktoré treba realizovať a je to len o tom, kto si stanoví čo ako prioritu. Vy ste tú prípravu naozaj výrazne zanedbali a my sme ju dobiehali. Ale keby neboli tieto projekty, ktoré sa realizujú, tak by sme, samozrejme, sa venovali iným, ale museli sme sa prioritne venovať tým najdôležitejším, a to sú hlavne D1, D3 a tie R, o ktorých sa bavíme. Napríklad R2, čo ste vy, pán Zajac, povedali, že sa... (Prerušenie vystúpenia časomerom.)
Žiga, Peter, podpredseda NR SR (2024-01-18):
Pani poslankyňa Kalmárová.
Gibalová, Monika, poslankyňa NR SR (2014-06-27):
Ďakujem pekne. Vážený pán predsedajúci, vážené kolegyne a kolegovia, v súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k návrhu zákona, ktorý je uvedený pod tlačou 991. V menovanom súvise si dovoľujem predložiť informáciu k návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali s lehotou do 4. septembra 2014 a gestorský výbor s lehotou do 8. septembra 2014. S týmto návrhom zákona sa stotožňujem ja aj poslanecký klub KDH a tento návrh zákona odporúčam podporiť aj ostatným členom zákonodarného zboru. Prosím, pán predseda, otvorte všeobecnú rozpravu.
Hrnčiar, Andrej, podpredseda NR SR (2019-09-10):
Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Pavlovi Gogovi.
Bugár, Béla, podpredseda NR SR (2019-09-24):
Pán poslanec Hrnko.
Pellegrini, Peter, podpredseda NR SR (2020-09-17):
Pán poslanec Blanár.
Šimečka, Michal, podpredseda NR SR (2024-04-16):
Ďakujem. Pán poslanec Hajko s reakciou na faktické.
Schlosár, Rastislav, poslanec NR SR (2021-07-23):
Ďakujem kolegom za všetky faktické poznámky. Osobitne teda súhlasím s tým, čo povedal pán poslanec Linhart. Naozaj je tu skupina ľudí, ktorá by sa možno dala zaočkovať, ale nemôže sa dať zaočkovať. Na ňu sa naozaj nemyslelo a títo naozaj nemôžu byť obviňovaní z toho, že sú nejakí antivaxeri, no ale napriek tomu sa ich dotknú tie diskriminačné opatrenia rovnako. A súčasne naozaj platí, že pokiaľ ide o naše vlastné životy, o naše vlastné zdravie alebo zdravie našich detí, tak je to naozaj len na nás, ako sa rozhodneme, a nemôže byť k tomu nikto nútený. Tu nejde o to, že štát má prikazovať ľuďom, že majú platiť dane alebo že nesmú, ja neviem, kradnúť. To sú, samozrejme, veci, ktoré treba vynucovať, tak by to malo byť, ale pokiaľ ide o naše vlastné zdravie, tak takisto ako štát nezasahuje do toho, či ľudia dajme tomu fajčia a nikomu, fajčiarov dajme tomu nejakým spôsobom nediskriminuje, aj keď sa všeobecne vie teda, že je to nezdravé, tak takisto nemôže nejakým spôsobom zasahovať do toho, ako sa slobodne rozhodnú ľudia, či sa dajú zaočkovať alebo nie. Lebo inak je to naozaj len niečo, čo veľmi pripomína tie kadejaké lekárske experimenty doktora Mengeleho alebo prípadne nejakých iných, kadejakých tých pseudovedcov, ktorí, ktorí v podstate len slúžili nejakým totalitných režimom. Lebo naozaj nič iné to nepripomína. No a ešte možno taká poznámka k pánovi poslancovi Mizíkovi, ktorý spomínal, že mnohé tie úmrtia sa nepripisujú očkovaniu, že sa to proste hádže na niečo, na niečo iné, na nejaké iné diagnózy, tak tu treba povedať, že aj výskumy zo zahraničia, napríklad z Ameriky, je tam známy jeden výskum z Harvardovej univerzity, tak potvrdzujú, že možno jedna desatina prípadov tých nežiaducich, vážnych nežiaducich účinkov sa oficiálne hlási na tie jednotlivé kontrolné orgány. Čiže ten rozsah tých nežiaducich účinkov je ďaleko väčší ako to, čo sa oficiálne prezentuje.
Bugár, Béla, podpredseda NR SR (2019-09-10):
Prezentujme sa a hlasujme o tomto návrhu. (Hlasovanie.) Prítomných 142, za 99, zdržalo sa 42, 1 nehlasoval. Návrh bol schválený.
Baránik, Alojz, poslanec NR SR (2021-12-14):
Keďže sme hlasovali o všetkých pozmeňujúcich návrhoch a návrh zákona prerokovávame v skrátenom legislatívnom konaní, sme v treťom čítaní, otvorte, prosím, rozpravu.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 145, za 139, nehlasovali 6. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom, o určení gestorského výboru, ako aj lehoty na jeho prerokovanie. Prosím, spravodajkyňu, aby uviedla hlasovanie.
P. Hrušovský, predseda NR SR: (2004-09-10):
(Hlasovanie.) 123 prítomných, 107 za, 15 sa zdržalo, 1 nehlasoval. Návrh sme schválili. Poprosím pána poslanca Hajduka, aby z poverenia výboru pre pôdohospodárstvo uviedol návrhy hlasovaní k prerokúvanému vládnemu návrhu zákona, ktorým sa mení a dopĺňa zákon Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení zákona č. 448/2001 Z. z. (tlač 763). Nech sa páči, pán poslanec Hajduk. A. Hajduk, poslanec: Ďakujem pekne za slovo. Keďže v rozprave nevystúpil žiaden poslanec, pristúpime k hlasovaniu zo spoločnej správy. Pán predsedajúci, dajte, prosím, hlasovať o bodoch spoločnej správy pod bodmi č. 2 až 7 spoločne s návrhom gestorského výboru uvedené body schváliť.
Suja, Miroslav, poslanec NR SR (2021-03-18):
Ďakujem za slovo, pán predsedajúci. Edo, veľmi správne si poukázal na zníženie byrokracie. V programovom vyhlásení vlády sa jasne píše alebo je to záväzok znížiť byrokraciu. Tak si myslím, že nemusíme sa na to pozerať, že je to v ich vlastnom záujme, aby dodržiavali sľuby, ktoré dali. Ja sa nečudujem živnostníkom, že si upravujú hospodársky výsledok a tým aj odvody. Dámy a páni, v dnešnej dobe byť živnostníkom je tak ťažké, že oni nie dvakrát, ale päťkrát obrátia každé euro skôr, ako ho minú. Tak teraz im vyčítať, že je to ich chyba, keď oni žijú od výplaty po výplatu a majú sa veľakrát, veľakrát horšie ako radoví zamestnanci niekde vo fabrikách. Mali sme rýchlo hľadať nejaký spôsob ako týmto stovkám tisíc ľudí pomôcť. A na záver, Edo, všetko najlepšie k dnešným meninám.
Mihál, Jozef, poslanec NR SR (2018-10-18):
Dobrý večer prajem. Vážená pani predsedajúca, vážený pán predkladateľ, kolegyne, kolegovia, v súlade s § 73 zákona o rokovacom poriadku som bol predsedníčkou výboru určený za spravodajcu k návrhu zákona, ktorý je uvedený pod tlačou 1176, a predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1229 z 1. októbra 2018 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Prosím, pani predsedajúca, otvorte všeobecnú rozpravu.
Laurenčík, Milan, podpredseda NR SR (2021-11-30):
V rozprave teraz vystúpi pán poslanec Tomáš Taraba, pripraví sa pán poslanec Filip Kuffa. Nech sa páči.
Hlinka, Jozef, poslanec NR SR (2021-06-30):
Ďakujem za slovo. Vážený pán predsedajúci, vážený pán podpredseda vlády a minister financií, vážené panie poslankyne, vážení páni poslanci, dovoľte mi, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho na rokovanie 32. schôdze Národnej rady Slovenskej republiky. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je aj zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, ústavnoprávny výbor, Výbor Národnej rady pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali ihneď. Pán predsedajúci, prosím, otvorte rozpravu k predmetnému návrhu zákona.
Mikloško, Jozef, poslanec NR SR (2012-10-29):
Netreba spomínať iba Máriu Teréziu. Takých výrokov je viacej. Je známy napr. prípad Beethovena, ktorý sa narodil v rodine hroznej, so syfilisom. Kardinál Raúl de Silva raz povedal svojim, bol veľmi obľúbený v južnej Amerike: „Keby moja mama povedala po osemnástom dieťati dosť, nebol by som tu, nemali by ste kardinála, bol som devätnásty.“ Ja oceňujem pokojne aj veci tých posledných dvoch rečníkov v rozprave. Bol som toho času predseda prvej federálnej komisie, ktorá riešila tieto problémy. Bolo to 40 odborníkov, bolo to po revolúcii. Veľmi fundovane by som povedal, riešili a navrhovali sa riešenia rôznych problémov, napr. to, že v Českej republike sa zaviedol poplatok za potrat, vtedy to bolo asi 3 000 korún. Vzišlo tiež odtiaľto, naraz na druhý rok klesli potraty o 50 – 60 % v tom čase. V tom vidíme, aké sú dôležité prípadne financie také banálne, ale ktoré môžu predsa len ľudské životy zachrániť. Je známe aj to, že Matka Tereza napísala raz Clintonovi list osobný, keď ju aj prijal, kde bolo: „Ak nedokážete pomôcť matke zachrániť dieťa, ako zabránite tretej svetovej vojne?“ Ešte chcem ku KRM veľmi pár slov povedať. Tam to vlastne všetko začalo. Bola to veľmi rafinovane pripravená konferencia, kde naozaj prvýkrát zazneli veci ako reprodukčné zdravie ženy, kontrola pôrodnosti, nadnárodná kontrola rastu populácie, legalizácia manželstiev rovnakého pohlavia a tak ďalej Tam teda Slovensko bolo na čele, by som povedal, niekoľkých... (Prerušenie vystúpenia časomerom.)
Laššáková, Jana, podpredsedníčka NR SR (2013-01-31):
Nech sa páči, pani spravodajkyňa, máte slovo.
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 96, proti 1, zdržalo sa 22, nehlasovali 2. Návrh sme schválili. Prepáčte, som sústredený na pána poslanca Kaliňáka a pani poslankyňu Beňovú, ktorých prosím, aby zaujali miesta, ktoré sú im určené v rokovacej sále. Ste predsedovia parlamentných výborov, predpokladám, že ste slobodní a viete, ako máte hlasovať. (Potlesk a smiech.) Takisto poprosím aj pána poslanca Horta, predsedu výboru pre verejnú správu. Pristúpime k hlasovaniu, pani poslankyňa.
Paška, Pavol, predseda NR SR (2013-10-29):
(Hlasovanie.) 134 prítomných, 126 bolo za, 3 sa zdržali, 5 nehlasovali. Návrhy sme schválili. Pani poslankyňa Obrimčáková uvedie hlasovanie v prvom čítaní o návrhu poslancov Petráka, Mamojku, Číža a Jarjabka na vydanie zákona č. 226 o používaní a ochrane olympijskej symboliky. (Hlasovanie o návrhu poslancov Národnej rady Slovenskej republiky Ľubomíra Petráka, Mojmíra Mamojku, Miroslava Číža a Dušana Jarjabka na vydanie zákona, ktorým sa mení a dopĺňa zákon Národnej rady Slovenskej republiky č. 226/1994 Z. z. o používaní a ochrane olympijskej symboliky a o Slovenskom olympijskom výbore v znení neskorších predpisov , tlač 736.)
Laššáková, Jana, podpredsedníčka NR SR (2013-03-13):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Registrujem, že ústne do rozpravy sa hlási pán poslanec Hlina a pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec Hlina, máte slovo.
Budaj, Ján, poslanec NR SR (2019-09-17):
Ďakujem. Zmeny v regulácii médií patria medzi také systémové návrhy, ktoré si vyžadujú širšiu, širší konsenzus, opozično-koaličný, podobne, ako to bolo napríklad so zmenami v spôsobe voľby ústavných sudcov. Preto je problém s návrhom skupiny poslancov, ktorí o takýto konsenzus pred predložením zákona neusilovali a teraz predkladajú model, ktorý má aj svoje dobré stránky, ale doba, v ktorých printové médiá bolo možné, alebo v ktorých bol problém iba v regulácii printových médií, tá doba je dávno preč. Je tu problém s reguláciou ďaleko širšie vnímaných a širšie komunikovaných sociálnych sietí najrôznejšieho druhu. Tam sa potom z nedostatku inej regulácie dá uplatňovať iba Trestný zákon, ktorý sa aj v niektorých prípadoch už uplatňuje, čo ja osobne nevítam, ale jednoducho v prípade vyhrážkach smrťou alebo v avizovaní niekoho zabitia, sme každý ako poslanec zažili tak, že sme videli na internete takéto vyhrážky, nie je možné inak konať. Čiže realita dávno ušla úsiliu poslancov, ktoré trvá nakoniec už roky. Uteká aj inde vo svete, pretože technológie to, žiaľ, vyvolali. Ponúkam znovu, ako som to robil aj v minulosti, komunikáciu. Žiaľ, ale pred koncom volebného obdobia sotva systémový zákon a taká pokojná komunikácia a diskusia na tú... (Prerušenie vystúpenia časomerom.)
P. Paška, predseda NR SR: (2007-10-23):
(Hlasovanie.) 137 prítomných, 136 za, 1 nehlasoval. Konštatujem, že Národná rada berie na vedomie ukončenie pôsobenia zahraničných ozbrojených síl na území Slovenskej republiky v rámci projektu výcvikového strediska pre strednú a východnú Európu pre nižších dôstojníkov . Pán poslanec Marián Kovačócy bude  teraz uvádzať hlasovanie v druhom čítaní o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, SIS, Zboru väzenskej a justičnej stráže Slovenskej republiky a Železničnej polície v znení neskorších predpisov. Je to tlač 368.
Bugár, Béla, doterajší podpredseda NR SR (2020-03-20):
Takže, vážené panie poslankyne, vážení páni poslanci, budeme pokračovať v rokovaní. Prosím teraz povereného overovateľa, aby podľa § 39 ods. 10 zákona o rokovacom poriadku Národnej rady Slovenskej republiky oznámil výsledok tajného hlasovania o voľbe predsedu mandátového a imunitného výboru. Nech sa páči, máte slovo.
Viskupič, Jozef, poslanec NR SR (2011-06-01):
Ďakujem. Veľmi ma neteší táto debata teraz, lebo asi to nazvem tak, ako to cítim. Pripadám si tu ako trošička, nazvem to možno emotívne, ako bratovražedný boj. Nespomínal si, Igor, teraz pri tejto poznámke, že sme si nič neosvojovali. My sme aj počet, ktorý teraz navrhujeme, sedemdesiatdeväť mali v našich návrhoch, v našich prioritách. Sľúbili sme to vo voľbách a myslím si, že tým, že sme vytvorili dostatočný čas na to, aby sme sa dohodli v klube a prišla nejaká iniciatíva na to, aby sme to možno aj spoločne predložili. Čas sa teda naplnil a predložili sme to samostatne. Napriek tomu si myslím, že je otvorená, tak ako si to tu deklaroval, otvorená cesta k tomu, aby sme sa dohodli. A preto aj množstvo faktických poznámok, aj ľudí, ktorých vidím prihlásených v rozprave, sme mohli túto debatu absolvovať mimo pléna. Ale teraz pred kamerami, teraz internými tuná si vyjasňujeme postoje, či príde k podpore alebo nepríde, a koho je to téma a prečo je to jeho téma, je to škoda. A myslím si, že táto otázka, ktorá nás spájala, by nás nemala teraz rozdeľovať. Ďakujem.
Vančo, Branislav, poslanec NR SR (2024-06-12):
Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako určený spravodajca k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory prerokovali návrh zákona od 6. septembra 2024 a gestorský výbor do 9. septembra 2024. Zo znenia návrhu zákona je zrejmý účel navrhovanej úpravy. Ako určený spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Ježík, Jozef, poslanec NR SR (2019-02-08):
Ďakujem za slovo. Ja si veľmi vážim pána poslanca Dostála, lebo na ústavnoprávnom výbore vždy má ozaj také poznámky, ktoré vyplývajú z toho, že má naštudované tie podklady. Trošku sa naozaj nezhodneme v tom, že tie podklady, ktoré dodával pán poslanec docent Fico ako kandidát na sudcu Ústavného súdu, nerešpektuje všetky podklady alebo ich neakceptuje. Pre mňa osobne určite z tých kandidátov, ktorých sme tam vypočúvali, ktorých tam bolo 39 fyzicky prítomných, tak určite, a myslím si, že aj viacerí z opozície musia uznať, že docent Fico patril medzi najfundovanejších a najerudovanejších kandidátov. Ja určite, a to sme prejavili aj hlasovaním už pri prvom hlasovaní, ktoré tam bolo, my sme boli presvedčení, že spĺňa tie podmienky, lebo sme akceptovali tie doklady, ktoré boli doložené a ktoré aj následne boli doložené, aj pedagogické činnosti, aj prácu pre stredisko pre obete trestných činov, lebo ju vykonával už ako docent, ako právnik, ktorý mal vzdelanie III. stupňa, aj keď sa to pre tú prácu nevyžaduje. Chcel by som sa vrátiť k tomu, čo tu viacerí napádate, že dostal druhú šancu. My sme pri prvom hlasovaní hlasovali o uznesení, kde sa hovorilo, či spĺňa, toto neprešlo, 6 : 6, ale hlasovali sme aj o uznesení, či nespĺňa, a toto takisto neprešlo, 6 : 6. Čiže vzhľadom na to, že ústava hovorí o tom, že sa má ústavnoprávny výbor vyjadriť, tak nás predseda Národnej rady k tomu vyzval, a preto bola tá druhá šanca, lebo je to aj právo tohto kandidáta, aby sa ústavnoprávny výbor vyjadril... (Prerušenie vystúpenia časomerom.)
Laššáková, Jana, doterajšia podpredsedníčka NR SR (2016-03-23):
Pán poslanec Daniel Lipšic.
Glváč, Martin, podpredseda NR SR (2018-10-22):
Ďakujem. S reakciou pán poslanec Heger. Pán poslanec Budaj bol mimo. Ja som ukončil.
Zmajkovičová, Renáta, podpredsedníčka NR SR (2012-10-17):
Pani poslankyňa, chcete reagovať? Nech sa páči.
Pellegrini, Peter, predseda NR SR (2015-03-19):
Ďakujem pekne. Teraz poprosím spravodajcu, ktorého určil navrhnutý gestorský výbor, pre sociálne veci, pána poslanca Mihála, aby uviedol k návrhu informáciu.
Jurinová, Erika, podpredsedníčka NR SR (2013-05-29):
Pán poslanec Zajac, myslím ale, že ste neboli prihlásený v čase uzávierky. Budete reagovať potom na pána Novotného. S reakciou na faktické poznámky pán poslanec Hlina.
Grendel, Gábor, podpredseda NR SR (2023-06-21):
Iste, pán spravodajca, hej. (Reakcia spravodajcu.) Za obidva zákony. Nech sa páči, v poriadku. Ďakujeme za informáciu, berieme na vedomie a prerušujem rokovanie o tomto bode programu. Pokračovať budeme teraz druhým čítaním o návrhu poslancov Jána Richtera a Richarda Takáča na vydanie zákona, ktorým sa mení a dopĺňa zákon č. 461/2003 o sociálnom poistení v znení neskorších predpisov. Návrh zákona je pod tlačou 1648. Spoločná správa výborov má tlač 1648a. Dávam slovo pánovi poslancovi Jánovi Richterovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Jána Richtera a Richarda Takáča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1648.)
Grendel, Gábor, podpredseda NR SR (2020-07-23):
Jedenásť poslancov s faktickými poznámkami. Končím možnosť prihlásiť sa ďalším ľuďom. Ako prvý, pán poslanec Pčolinský.
Hrnčiar, Andrej, podpredseda NR SR (2019-04-05):
Pán poslanec Choma.
Ďuriš Nicholsonová, Lucia, podpredsedníčka NR SR (2016-10-19):
Prihláseným v rozprave písomne je pán poslanec Antal, ktorý má týmto slovo. Nech sa páči.
Š. Zelník, poslanec: (2007-10-23):
Problém zadlžovania zdravotníckych zariadení, a to nielen štátnych práve tkvie v tom, že rozsah poskytovania zdravotnej starostlivosti nie je krytý finančnými zdrojmi. A, samozrejme, štátne zdravotnícke zariadenia, ktoré sú, patria práve k tým veľkým nemocniciam, veľkým celkom, kde je trojzmenná prevádzka a kde sa robia náročné diagnostické, ale aj liečebné postupy a, samozrejme, systém odmeňovania, lebo úhrady za túto zdravotnú starostlivosť nie sú v takom rozsahu, ako by mali byť, a preto tu vzniká deficit. Čiže stále hovoríme o tom, že mali by sa vytvoriť rovnaké podmienky, mala by byť cenotvorba  tak, aby nielen ľudská práca, ale aj materiálové vstupy do tohto procesu diagnostiky a liečby, aby boli napočítané a aby ceny za liečbu, diagnostiku zohľadňovali všetky vstupy. Ďakujem.
Blanár, Juraj, podpredseda NR SR (2021-11-04):
Ďalší s faktickou, pán poslanec Pročko.
Hrušovský, Pavol, podpredseda NR SR (2010-09-08):
Ďakujem pánovi predsedovi Petranskému. Poprosím, aby ste zaujali miesto pre navrhovateľov. Teraz poprosím pána poslanca Dostála, aby z poverenia výboru Národnú radu informoval o výsledku prerokovávania správy vo výbore. Nech sa páči, pán poslanec, máte slovo.
P. Hrušovský, predseda NR SR: (2004-05-19):
(Hlasovanie.) 136 prítomných, 133 za návrh, 2 proti, 1 nehlasoval. Návrh sme schválili. Prosím, ďalší návrh. M. Abelovský, poslanec: Pán predseda, dajte, prosím, hlasovať o bodeh zo spoločnej správy 7, s návrhom gestorského výboru schváliť.
Karahuta, Jaroslav, poslanec NR SR (2023-06-20):
Pozmeňujúci a doplňujúci návrh poslanca Národnej rady Slovenskej republiky Jaroslava Karahutu k vládnemu návrhu zákona o poskytovaní dotácií v pôsobnosti Ministerstva pôdohospodárstva a rozvoja vidieka Slovenskej republiky a o zmene a doplnení niektorých zákonov (tlač 1565). 1. V čl. I § 5 ods. 3 prvej vete sa za slovo „vyhodnocuje“ vkladajú slová „najmenej päťčlenná“. 2. V čl. II body 2, 4 a 5 nadobúdajú účinnosť 1. júla 2024, čo sa primerane premietne do článku o účinnosti. 3. V čl. III sa za bod 5 vkladajú nové body 6 až 8, ktoré znejú: „6. § 3a sa vypúšťa. 7. V § 4 sa slová „ministerstvo pôdohospodárstva“ nahrádzajú slovami „Ministerstvo pôdohospodárstva a rozvoja vidieka Slovenskej republiky (ďalej len „ministerstvo pôdohospodárstva“)“. 8. V § 5 ods. 2 písm. a) znie: „a) vypracúva a schvaľuje systém riadenia strategického plánu a systém finančného riadenia a ich zmeny a vykonáva finančné riadenie podpory,“.“ Nasledujúce body sa primerane prečíslujú. 4. V čl. III sa za bod 6 vkladá nový bod 7, ktorý znie: „7. V § 5 ods. 2 písmeno l) znie: „l) zabezpečuje kontrolu transakcií podľa osobitného predpisu;17a) na výkon tejto kontroly sa primerane vzťahujú základné pravidlá finančnej kontroly a auditu podľa osobitného predpisu o finančnej kontrole a audite,18)“.“ Poznámky pod čiarou k odkazom 17a a 18 znejú: „17a) Hlava IV kapitola III nariadenia (EÚ) 2021/2116 v platnom znení. 18) § 9 ods. 3 a § 20 až 27 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov.“ Nasledujúce body sa primerane prečíslujú a úplná citácia zákona 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov v bode 14 sa nahradí skrátenou citáciou. 5. V čl. III bode 11 § 12 ods. 3 písm. a) sa za slovami „schémy pomoci“ vypúšťa čiarka a slová „ku ktorej koordinátor pomoci vydal stanovisko v súlade s osobitným predpisom.54)“ Poznámka pod čiarou k odkazu 54 sa vypúšťa. Súčasne sa primerane upraví označenie nasledujúcich odkazov a poznámok pod čiarou, v čl. III v bode 11 a v čl. III bode 12 sa vypustí aj poznámka pod čiarou k odkazu 58b. 6. V čl. III sa za bod 15 vkladá nový bod 16, ktorý znie: „16. V § 26 ods. 6 sa na konci pripája táto veta: „Ak žiadateľ marí alebo sťažuje riadny výkon kontroly (§ 18 ods. 1), konajúci orgán rozhodne o neschválení priamych podpôr, ktoré boli predmetom tejto výzvy.“.“ Nasledujúce body sa primerane prečíslujú. Potom je tu bod 7. V čl. III sa za bod 15 vkladá nový bod 16, ktorý znie: „16. § 28 sa dopĺňa odsekom 3, ktorý znie: „(3) Ak konajúci orgán zistí, že ostatní žiadatelia podľa odseku 2 podali žiadosť v predchádzajúcich troch rokoch opakovane na poľnohospodársku plochu bez práva užívania, konajúci orgán je povinný oznámiť tieto skutočnosti orgánu činnému v trestnom konaní ako podozrenie z trestného činu.130)“.“ Poznámka pod čiarou k odkazu 130 znie: „130) Napríklad § 225 zákona č. 300/2005 Z. z. Trestný zákon.“ Nasledujúce body sa primerane prečíslujú. Pán predsedajúci, skončil som.
Remišová, Veronika, poslankyňa NR SR (2018-03-26):
Ja reagujem na predrečníka a vyjadrujem mu, vyjadrujem mu (reakcie z pléna), vyjadrujem mu teda ľútosť. Ja to chápem, pán poslanec Fecko... (Prerušenie vystúpenia predsedajúcim.)
Mistrík, Miloš, predseda Rady pre vysielanie a retransmisiu (2015-05-27):
Už mám skončiť, dobre, tak prepáčte.
Blanár, Juraj, podpredseda NR SR (2022-11-15):
Pán poslanec Erik Tomáš, nech sa páči.
Aštaryová, Zuzana, poslankyňa NR SR (2011-12-08):
Vážený pán predseda, v rozprave vystúpili šiesti poslanci. Pán poslanec Kollár podal pozmeňujúci návrh. Teraz dajte hlasovať o skrátení lehoty podľa § 83 ods. 4 rokovacieho poriadku.
Blaha, Ľuboš, poslanec NR SR (2020-12-17):
Nemáte srdce, nemáte srdce a beriete tým najslabším! Vaše detičky dostanú, že? Vaše detičky dostanú. Ale... (Reakcia z pléna.) A teraz mi povie vulgárny výraz. (Reakcia z pléna.)
Hrnčiar, Andrej, podpredseda NR SR (2017-04-06):
Ďakujem. Máte záujem položiť doplňujúcu otázku, pán poslanec?